da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da en da da de da da en da da da da da da da da da da da da da da da da en da da da da en da da da da nb da da en da da da da en fr en en en it de en es uz en id es en en en fr en es en fr es es cs cs en en en en en en en en de en da da da da da da en da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Fåresyge - Find information på Medicin.dk
Sundhedsstyrelsens vejledning om smitsomme sygdomme hos børn og unge
Fåresyge er en børnesygdom, som skyldes infektion med parotitis-virus.
Fåresyge begynder med et par dages utilpashed, feber og trykken i den ene eller begge sider af kinderne. Din ene eller begge kæbespytkirtler hæver op, så dit hoved ligner et fårehoved - deraf navnet. Hævelsen varer i op til 1 uge. I nogle tilfælde får store drenge og voksne mænd betændelse i testiklerne. Hvis det sker, får de høj feber og smerter i testiklerne.
Virus kan sætte sig i hjernehinderne og give symptomer på meningitis med feber, hovedpine og nakke- og rygstivhed, men det er en godartet form for meningitis, som du kommer helt over igen.
Fåresyge medfører, at spytkirtlerne hæver, men man bliver normalt helt rask igen i løbet af 7-10 dage. Drenge på over 10 år og voksne mænd kan dog få betændelse i testiklerne. Det sker hos cirka 20 %, og hver femte af de ramte får betændelse i begge testikler. Hvis betændelsen rammer begge testikler, kan mandens sædproduktion blive påvirket. Det kan nedsætte hans evne til at gøre en kvinde gravid, men i de fleste tilfælde er påvirkningen kun midlertidig.
En ud af 10 patienter med fåresyge kan få Meningitis ca. en uge efter, at fåresygen er begyndt. Der er her tale om en godartet form for meningitis, og den syge bliver helt rask igen.
Alle kan få fåresyge, men det er som regel børn, der bliver smittet. I dag er de fleste vaccineret med MFR (F står for fåresyge), og derfor er sygdommen blevet meget sjælden i Danmark.
Virus findes i den syges spyt, og derfor skal du have tæt kontakt med en syg person for at blive smittet. En smittet person kan smitte andre fra 1 uge før, der kommer symptomer på sygdommen, og indtil hævelsen er forsvundet.
Der går 2-3 uger, fra du er blevet smittet, til du bliver syg. Hvis du har haft fåresyge én gang, kan du ikke få det igen.
Hvad er årsagen til fåresyge?
Fåresyge skyldes smitte med parotitis-virus.
Lægen kan sige, at det er fåresyge, blot ved at se på den syge.
Specielle forhold hos børn
Fåresyge er en af børnesygdommene.
Læs evt. Sundhedsstyrelsens vejledning om smitsomme sygdomme hos børn og unge.
Hvad kan du selv gøre?
Du bør lade dit barn vaccinere med MFR-vaccinen, så det er beskyttet mod fåresyge.
Svage smertestillende midler, fx paracetamol, kan lindre smerterne og få feberen til at falde, så du får det bedre.
Vaccination mod fåresyge indgår i Sundhedsstyrelsens børnevaccinationsprogram i form af MFR-vaccinationen (F står for fåresyge). Vaccination gives til børn i 15-måneders-alderen og i 4-års-alderen.
Paracetamol anvendes ved svage smerter og virker desuden febernedsættende.
Du bør ikke tage paracetamol, hvis din lever fungerer dårligt, og du må ikke give paracetamol til børn under 2 år uden aftale med lægen.
Overdosering/forgiftning: Ved selv en lille overdosis (10-15 g), som er 20-30 tabletter, kan der optræde symptomer på livsfarlig forgiftning. Symptomer som appetitløshed, kvalme, opkastning, og smerter i højre side mærkes først 1-3 døgn efter indtagelsen, og på dette tidspunkt kan leveren allerede have fået varige skader. Hvis du samtidig drikker alkohol eller har en leversygdom, forværres forgiftningen.
Ved mistanke om overdosering skal man hurtigst muligt tage på skadestuen, hvor behandling kan sættes i gang.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø